**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Martijanec (“Službeni vjesnik Varaždinske županije“ broj 10/13, 24/13, 18/18, 9/20, 14/21, 14/23) **Općinsko vijeće Općine Martijanec** na **21. sjednici održanoj dana 29. veljače 2024. godine, donosi**

**O D L U K U**

**o donošenju Dopune Plana upravljanja imovinom u vlasništvu Općine Martijanec za 2024. godinu**

**I**.

Ovom Odlukom donosi se Dopuna Plana upravljanja imovinom u vlasništvu Općine Martijanec za 2024. godinu.

**II.**

Dopuna Plana upravljanja imovinom objaviti će se na službenim web stranicama Općine Martijanec u skladu s člankom 10. stavkom 1. točkom 4. Zakona o pravu na pristup informacijama (“Narodne novine“ broj 25/13, 85/15, 69/22).

**III**.

Ova Odluka stupa na snagu osmog dana od dana objave u „Službenom vjesniku Općine Martijanec“.

KLASA: 940-03/24-01/1

URBROJ: 2186-19-01-24-2

Martijanec, 29. veljače 2024. godine

**PREDSJEDNIK OPĆINSKOG VIJEĆA**

Stjepan Golubić, ing.

**OBRAZLOŽENJE UZ PRIJEDLOG ODLUKE**

**o donošenju Dopune Plana upravljanja imovinom**

**u vlasništvu Općine Martijanec za 2024. godinu**

**I PRAVNI TEMELJ ZA DONOŠENJE ODLUKE**

Strategija upravljanja imovinom u vlasništvu Općine Martijanec za razdoblje 2019.-2025. godine („Službeni vjesnik Varaždinske županije„ broj 76/19), Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Statut Općine Martijanec (“Službeni vjesnik Varaždinske županije“ broj 10/13, 24/13, 18/18, 9/20, 14/21, 14/23).

**II OCJENA STANJA I TEMELJNA PITANJA KOJA SE TREBAJU UREDITI**

Na 19. sjednici održanoj dana 29. studenog 2023. godine Općinsko vijeće Općine Martijanec donijelo je Plan upravljanja imovinom u vlasništvu Općine Martijanec za 2024. godinu. Obzirom da je Općina Martijanec u međuvremenu naslijedila ošasnu imovinu iza pokojnih Hrkač Zlatka iz Slanja, Zadravec Branke iz Ludbrega i Zadravec Franje iz Vrbanovca potrebno je da se i one uključe u plan upravljanja imovinom. Veći dio imovine uključit će se u javni natječaj za prodaju nekretnina odmah po stupanju na snagu ove Odluke, a za preostalu imovinu potrebno je riješiti imovinsko pravne odnose.

**III SREDSTAVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI**

Za provođenje ove Odluke nisu potrebna sredstva u Proračunu Općine Martijanec.